钦定古今图书集成/明伦汇编/官常典/第373卷 > 蔡邕独断 > 宋充国
## 钦定古今图书集成/明伦汇编/官常典/第373卷 > 蔡邕独断 > 宋充国

按《宋史宋乔年传》：“乔年父充国，刻意问学，以乡书试
礼部。既自谓宰相子，辄罢举。仁宗知之，召试学士院，
赐进士出身，签书河南判官，判登闻鼓院，知太常礼院。英宗祔庙，议者欲祧禧祖藏夹室，充国请配感生
帝为宋始祖，从之。东西府建，上二箴以戒大臣，大臣
不怿。会庙享宿斋，其妻遣两妾至寺，充国自劾，罢礼”
院，遂致仕。充国性刚介，孝于奉亲，平居得微物，必先
荐家庙乃敢尝。官至大中大夫，卒。